Lolland-Falsters Stifts-Tidende, 1845-04-16
Jndenlandske Efterretninger. Adressen fra Kjøbenhavns Borgerrepræsentanter til Hs. Majestæt, hvori de til Slutning, med Hensyn til Statens Opretholdelse. udtale, "at, ligesaa forventningsfuldt det danske Folk imødeseer de Foranstaltninger, der kunne afværge Ulykken og forekomme Faren, saa rede vildet ogsaa findes til, ved alle Midler, som Omstændighederne maatte udkræve, at understøtte Deres Majestæt til at hævde Nationens Ære og Statens Uforkrænkelighed" – er underskreven af alle Borgerrepræsentanterne, undtagen Grosserer Borgen og Etatsr. Haagen, altsaa af 34. J Anledning af Adressen ville Borgerrepræsentanterne blive tilstillede en Takadresse fra Medborgere i Hovedstaden; den er i disse Dage til Underskrift, og er alt meddeelt i Fædrl. "Det hedder i denne: "Vi Undertegnede føle Trang til at stadfæste ved vort Vidnesbyrd – hentet fra os selv og fra vor Erfarings Kreds - hvad der i den allerunderdanigste Adresse er bleven udtalt for Hs. Maj. Kongen, om den bekymringsfulde Stemning og den dybe Uvillie, der daglig modtager ny Næring, ved de Landets egen Midte altid dristigere og meere uforbeholdent fremtrædende Bestræbelser for at forberede og indlede en Sønderlemmelse af Riget, – ved den hertil tjenende Nedværdigelse af Danskheden i Slesvig og Tilsidesættelse af dens gode og naturlige Ret, – ved den uberettigede og fornærmelige, men af det schleswigholsteinske Parti fremkaldte, Jndblanding, hvormed tydske Stænderforsamlinger trænge sig ind i det danske Hertugdømmes Forhold og Anliggender. – Vi føle Trang til at vedkjende os, som Udtryk af egen Overbeviisning, hvad der i den allerunderdaniste Adresse er udtalt om den paatrængende Nødvendighed af klare og kraftige Regjerings handlinger, som ville kunne styrke den offentlige Tiltro til, at Regjeringen formaaer – paa et Tidspunkt der vil være afgjørende for Danmarks Fremtid – at beherske en Partiaand, der kun altfor længe har kunnet handle som en fjendlig Magt i Staten. Vor Statsforfatning aabner Nationen mindre end mangen anden Leilighed til, selv at træde op som sin Æres Forsvar og Værge, til Haandhævelse af sit Fortids-Rygte og til Betryggelse af sin Fremtid. Saa meget mere berettiget og begrundet er uden Tvivl den Forventning, hvormed den danske Nation imødeseer fra Regjeringens Side som Nationens Repræsentant, hvis Handlemaade for en stor Deel bliver bestemmende for den nationale Agtelse i Folkenes Samliv, saadanne Foranstaltninger, der i Virkeligheden ville formaae at værne om Nationens Ære og Statens Enhed. Opfordringen hertil synes efterhaanden at være bleven saa stærk, at den vanskeligen kan blive stærkere. - Vi føle endelig Trang til at udtale, som det er skeet i den allerunderdanigste Adresse, den fuldeste Fortrøstning til de stærke og opoffrende Kræfter, der ville slutte sig om vor allernaadigste Konge ved enhver Forholdsregel, som i Sandhed giver Haab om, at national og politisk Betryggelse vil vende tilbage, hvor nu de opløsende Tendentser virke lammende ind paa Udviklingen af de vigtigste Forhold. Det er ikke blot, naar Fare for Land og Rige bryder ind udenfra, og Folkets Kræfter paakaldes af Regjeringen, at der er Opfordring for Landets Mænd til at tage vare paa deres Fædreland, og det er ikke blot, naar Hovedstaden trænges og stormes af fjendtlig Magt, at dens Borgere ville vide at give deres Medborgere et følgeværdigt Exempel. Jdet vi slutte os ved denne Erklæring til den af Dem, vor Stads høit ærede Repræsentanter! indgivne allerunderdanigste Adresse, troe vi tillige, paa den meest talende Maade at udtrykke vor patriotiske Paaskjønnelse af det Skridt, hvormed De værdigen, i Fædrenes Aand, have efterkommet Øieblikkets Krav til de Mænd, der staae i Spidsen for Landets første Commune.